*Kitos reikšmės – Alkos kalnas (reikšmės).*
 *Kitos reikšmės – Betygalos piliakalniai.*

| Betygalos II piliakalnis |
| --- |
| Piliakalnis iš šiaurės rytų pusės (greta matosi Piliakalnio koplyčia) |
| 

Betygalos II piliakalnisBetygalos II piliakalnis

 |
| Koordinatės  | 

|  |
| --- |
| 55°21′04″ š. pl. 23°22′17″ r. ilg.﻿ / ﻿55.35111°š. pl. 23.37139°r. ilg.﻿ / 55.35111; 23.37139Koordinatės: 55°21′04″ š. pl. 23°22′17″ r. ilg.﻿ / ﻿55.35111°š. pl. 23.37139°r. ilg.﻿ / 55.35111; 23.37139 |

 |
| Vieta | Raseinių rajonas |
| Seniūnija | seniūnija |
| Aukštis | 18-25 m |
| Plotas | 107x73 |
| Priešpilis | gyvenvietė |
| Naudotas | I tūkstantmečio pr. m. e. pabaiga - I tūkstantmetis m.e. |
| Žvalgytas | 1955 |
| Tirtas | 1955 m. |
| Registro Nr. | AR880/5566 /A364P |

Piliakalnio šlaite (priešingame nuo kapinių) įrengtas aukuras
Šiaurės vakarinė piliakalnio dalis
Tvarkoma aukuro aikštelė. 2018 m. birželis
Kapinės piliakalnio papėdėje
**Betygalos II piliakalnis**, arba *Alkos, Aukos kalnas* – piliakalnis ir alkas (M141) Raseinių rajono savivaldybės teritorijoje, į pietus nuo Betygalos, Dubysos regioniniame parke. Piliakalnis yra archeologinis, kraštovaizdžio ir mitologinis paminklas, 2000 m. įrašytas į Kultūros vertybių registrą (u. k. 5567 ).

Šis piliakalnis primena pailgą kalvą, yra prie pat naujųjų Betygalos kapinių, dar vadinamas Alkos arba Aukos kalnu. Jis yra už 300 m į pietryčius nuo pirmojo piliakalnio. Šlaite stūkso Piliakalnio koplyčia.

Piliakalnis
-----------

Piliakalnį – stačiašlaitę kalvą, esančią Dubysos intako Vaškutės dešiniojo kranto slėnio pakraštyje, iš trijų pusių juosia upelio slėnio daubos, šiaurės pusėje yra aukštuma. Šlaitai į slėnį statūs, 20–25 m, šiaurinis galas nuo aukštumos pakyla apie 5 m aukščio. Aikštelė orientuota šiaurės rytų – pietvakarių kryptimi, 30 x 33 m dydžio, jos šiauriniame krašte yra pylimo liekanų. Pasak J. Basanavičiaus, čia stovėjusi XIII a. – XIV a. rašytinių šaltinių minima Aukaimio pilis.

II piliakalnis – greičiausiai tai pirmojo piliakalnio įtvirtintas papilys. Jis įrengtas aukštumos kampe. Piliakalnį iš pietryčių, pietvakarių ir šiaurės vakarų juosia daubos. Šlaitai į daubas statūs, 18–25 m aukščio. Aikštelė beveik trikampė, nulyginta, 107x73 m dydžio, jos pietvakarinis kraštas 7 m aukštesnis. Pašlaitėje yra puslankio formos 90 m ilgio, 16 m pločio ir 3 m gylio griovys. Šlaite (kapinių pusėje) stovi 1860–1866 m. pastatyta penkiakampė Jankovskių koplyčia. Griovys rytinėje dalyje 5 m plotyje viršuje užpiltas. Kalnas apaugęs mišku, aikštelės dalis palei koplyčią dirvonuoja.

Tyrimai
-------

Piliakalnio žvalgomuosius archeologinius tyrimus 1909 m. atliko Liudvikas Kšivickis, aprašė Tadas Daugirdas, 1967 m. žvalgė Lietuvos istorijos institutas, 1980 m. tyrė Mokslinės metodinės kultūros paminklų apsaugos tarybos archeologai. Radinius saugo Lietuvos nacionalinis muziejus.

Tvarkymo darbai
---------------

2017–2018 m. buvo vykdomi piliakalnio tvarkymo darbai. Įrengta takų ir laiptų sistema, jungianti abu piliakalnius ir kapines, pašalinti vaizdą užstojantys medžiai ir krūmai, pertvarkyta vieta prie aukuro.

Literatūra
----------

* Lietuvos TSR kultūros paminklų sąrašas, V. 1973, p. 164
* Lietuvos TSR archeologijos atlasas. V. 1975. t.2, p. 40.
* Kultūros paminklų enciklopedija. V. 1998.
* Покровский Ф. В. Археологическая карта Ковенской губернии. Вильна, 1899, c. 132.

Šaltiniai
---------

1. ↑  „Objekto Nr. 5567 išsamus aprašymas". Lietuvos Respublikos kultūros vertybių registras.
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 40 (Nr. 82)
3. ↑  *Betygalos piliakalniai*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 131 psl.
4. ↑   Betygalos piliakalniai tvarkomi ir pritaikomi lankymui

Nuorodos
--------

* Betygalos II piliakalnis (Dubysos RP inf.)
* Betygalos II piliakalnis (*piliakalniai.lt*)

|  |
| --- |
| Aplinkiniai piliakalniai |
|  | Lyduvėnų II piliakalnis 23 km  Padubysio piliakalnis 10 km | Tytuvėnų piliakalnis 28 km Zvėgių piliakalnis 11 km | Diauderių piliakalnis 36 km  Vaitiekūnų piliakalnis 24 km |  |
| Raseinių piliakalnis 14 km  Kalnųjų piliakalnis 18 km |  | Ambraziūnų piliakalnis 17 km  Vosbučių piliakalnis 16 km |
| Gabrieliškių piliakalnis 13 km | Kejėnų piliakalnis 5 km  Ročiškės piliakalnis 4 km | Darbutų I piliakalnis 7 km  Betygalos piliakalnis 0,3 km |